ትግርኛ BBC News, ትግርኛናብቲ ትሕዝቶ ቀጽሉ ክፍልታት ዜና ቪድዮ ኣመና ፍቱዋት ዜና ቪድዮ ኣመና ፍቱዋት ሃገራት ኣፍሪቃ ለበዳ ኮቪድ-19 ኣብ ምክልኻል ብዘርኣይኦ መኸተ ተሞጒሰን 24 መስከረም 2020 ምንጪ ስእሊ, IMAGE COPYRIGHTANADOLU AGENCY መልከፍቲ ኮሮናቫይረስ ካብ ወርሒ ለካቲት ጀሚሩ ኣብ ኣፍሪቃ ክርኣይ እንከሎ፡ ክሳብ ሕጂ 1.4 ሚሊዮን ሰባት በቲ ቫይረስ ተታሒዞም፤ ካልኦት 34 ሽሕ ሰባት ድማ ብምኽንያት እዚ ሕማም ሞይቶም። እዚ ምስ ኣብ ሃገራት ኤውሮጳ፣ ኤዥያን ኣመሪካን ክነጻጸር ከሎ ኣዝዩ ትሑት ከም ዝኾነ ይግለጽ። ዳይሬክተር ማእከል ምክልኻልን ምቁጽጻርን ሕማማት ኣፍሪቃ ዶክተር ጆን ኬንጋሶንግ ምስ ቢቢሲ ኒውስደይ ኣብ ዝገበሮ ቃለ መሕተት እቲ ቁጽሪ ክውሕደሉ ዝኸኣለ ቀንዲ ምኽንያት ሃገራት ኣፍሪቃ እቲ ለበዳ ኣብ ዝተሓተ ደረጃ ከሎ እኹል ጥንቃቐ ስለ ዝወሰዳ እዩ ኢሉ። እቲ ማእከል ን55 ሃገራት ሕብረት ኣፍሪቃ ዝሓቖፈ ኮይኑ ኣብታ ልዕሊ ሓደ ቢልዮን ህዝቢ ዘለዋ ኣህጉር ኣፍሪቃ፡ ካብ ዓለም 5 ሚኢታዊት ካብቶም ብኮሮናቫይረስ ዝተለኸፉ ከምኡ'ውን 3.6 ሚኢታዊት ካብቶም ብሰንኪ ኮሮናቫይረስ ዝሞቱ ካብዛ ኣህጉር ምዃኖም ዶክተር ጆን ይሕብር። ነቲ ኣብ ኣፍሪቃ እኹል መርመራ ስለ ዘይተገበረ እቲ ቁጽሪ ሓቂ ኣይኮነን ዝብል ርእይቶ ድማ 'ግጉይ' ኢሉዎ። ዶክተር ጆን "ክንድ'ቲ ካልኦት ኣህጉራት ዝገበረኦ መርመራ ዘይገበርና ክንከውን ንኽእል ኢና። እንተኾነ ከምቲ ኣብ ካልእ ኣህጉራት ዝርአ ኣብ ጎዶናታት ሰብ ኣይሞተነናን፣ ጃምላዊ መቃብር ኣይኩዓትናን" ኢሉ። ሃገራት ኣፍሪቃ እቲ ለበዳ ኣብ ዝተሓተ ደረጃ እንከሎ ተሪር ስጉምትታት ክወስዳ ከም ዝጀመራ ዝሓበረ እቲ ዳይሬክተር፡ ደቡብ ኣፍሪቃ እቲ ለበዳ ገና እንከሎ ምሉእ ዕጽዋ ምእዋጃ ከም ኢትዮጵያ ዝኣመሰላ ሃገራት እውን ተረርቲ ስጉምትታት ብምውሳደን ውጽኢታዊ ምንባሩ ገሊጹ። ብተወሳኺ "ኣብ ብዙሓት ሃገራት፡ ንኣብነት ኣብዛ ኣነ ዝነበረላ ዘለኹ ኣዲስ ኣበባ ሰብ ኣብ ጎደናታት ዳርጋ 100 ሚኢታዊት ክትብሎ ዘድፍር መሸፈንን ኣፍን ኣፍንጫን እዩ ዝገብር" ኢሉ። ንተመራመርቲ ዘገረመ ሚስጢር ክታበታት ን15 ዓመታት ብፋይቶትነት እትናበር ዘላ ኢትዮጵያዊት ጉድእቲ ኣካል እቲ ካልእ ምኽንያታት ከ እንታይ እዩ?
